****

**YR UNED GWAITH ACHOS MYFYRWYR**

**GWEITHDREFNAU ASESU RISG**

1. Bydd Panel Asesu Risg yn cael ei gynnull pan fydd y Brifysgol yn cael ei hysbysu neu’n dod i wybod bod:

* myfyriwr wedi datgelu ei fod, yn ystod ei astudiaethau, wedi derbyn rhybudd, cyhuddiad neu euogfarn droseddol;
* myfyriwr yn destun ymchwiliad gan yr awdurdodau perthnasol oherwydd bod amheuaeth ei fod wedi cyflawni trosedd ddifrifol;
* ymchwiliad ar fin dechrau;
* pryder wedi’i godi yn ystod ymchwiliad i gamymddygiad honedig fod y myfyriwr yn berygl iddo’i hun neu i bobl eraill.

Mae’n bosibl y bydd Panel Asesu Risg yn cael ei gynnull hefyd mewn amgylchiadau eithriadol eraill, os bydd Ysgrifennydd y Brifysgol o’r farn bod angen gwneud hynny.

1. Rhaid ymgymryd â’r asesiad risg i ddiogelu’r myfyriwr ei hun, aelodau eraill cymuned y Brifysgol, neu enw da’r Brifysgol.
2. Mae aelodaeth y Panel Asesu Risg fel a ganlyn:

|  |  |
| --- | --- |
| Ysgrifennydd y Brifysgol (Cadeirydd) | Yn gyfrifol am gamau disgyblu ac am wahardd heb-ragfarn fyfyrwyr y gwnaed cwynion yn eu herbyn |
| Cyfarwyddwr Gwasanaethau Myfyrwyr | Yn gyfrifol am helpu myfyrwyr drwy gyfrwng y Gwasanaeth Lles, cysylltu â myfyrwyr drwy gyfrwng tiwtoriaid preswyl, a chysylltu â chyfadrannau at ddibenion addysgu |
| Cyfarwyddwr Gwasanaethau Campws | Yn gyfrifol am fynediad i neuaddau, staff llety a newidiadau llety posibl |
| Cyfarwyddwr Gwasanaethau Caplaniaeth | Yn gyfrifol am gymorth bugeiliol i fyfyrwyr yr effeithiwyd arnynt a chysylltu â theuluoedd |
| Pennaeth Diogelwch | Yn gyfrifol am ddiogelwch, ynghyd â chysylltu dyddiol â Heddlu De Cymru/Gwent a logio adroddiadau o ddigwyddiadau |
| Prif Swyddog Gweithredol, Undeb y Myfyrwyr | Yn gyfrifol am gymorth Undeb y Myfyrwyr ar gyfer myfyrwyr a mynediad i gyfleusterau Undeb y Myfyrwyr |
| Pennaeth Cyfathrebiadau Corfforaethol | Yn gweithredu fel man cydlynu ar gyfer cyfathrebiadau cyhoeddus a mewnol y Brifysgol â staff, myfyrwyr a rhanddeiliaid allanol yn unol â llif cyfathrebiadau wrth gefn y Brifysgol |
| Deon Cyfadran y Myfyriwr | Yn gyfrifol am faterion academaidd yn ymwneud â’r myfyriwr |

|  |  |
| --- | --- |
| Cyfarwyddwr yr Academi, Campws Dubai[[1]](#footnote-1) | Yn gyfrifol am fyfyrwyr sy’n astudio ar Gampws Dubai |
| Cofrestrydd Cysylltiol: Gwaith Achos Myfyrwyr | Cyfrifoldeb gweithredol dros gymhwyso Rheoliadau Ymddygiad Myfyrwyr ac Addasrwydd i Ymarfer y Brifysgol |
| Swyddog Gwaith Achos Myfyrwyr | Swyddog cefnogi |

Bydd pob aelod o’r panel, o fewn eu timau, yn enwebu rhywun i gymryd eu lle pryd bynnag y byddant allan o’r swyddfa neu ar eu gwyliau neu pan na fyddant ar gael. Gall y Cadeirydd ofyn i aelod staff y mae ganddo/ganddi arbenigedd penodol fynychu gwrandawiad os ystyrir bod hynny’n angenrheidioil. Rhaid i o leiaf bedwar aelod fod yn bresennol er mwyn i wrandawiad gael ei gynnal.

1. Swyddogaeth y Panel Asesu Risg yw:

* gwerthuso’r amgylchiadau fel y’u cyflwynwyd;
* nodi a mesur risgiau;
* ystyried pa gamau, os o gwbl, y dylid eu cymryd i ddileu neu leihau’r risgiau.

1. Wrth asesu risg a phenderfynu pa gamau rhagofalus, os o gwbl, y dylid eu cymryd, rhaid rhoi ystyriaeth i’r canlynol:

* y math o gamymddygiad;
* amgylchiadau’r digwyddiad;
* amgylchiadau’r unigolion dan sylw;
* barn yr heddlu/erlynydd/gwasanaeth prawf.

1. Bydd gan y myfyriwr yr hawl i gyflwyno sylwadau ysgrifenedig cyn i’r penderfyniad gael ei wneud neu, os nad yw hynny’n bosibl oherwydd natur frys neu sensitif y mater, cyn gynted â phosibl wedi hynny.
2. Fel rheol ni fydd gofyn i’r myfyriwr gyfarfod â’r Panel Asesu Risg. Sut bynnag, mae’n bosibl y bydd y Panel Asesu Risg yn ystyried bod hyn yn angenrheidiol o dan rai amgylchiadau.
3. Bydd yr Uned Gwaith Achos Myfyrwyr yn ysgrifennu at y myfyriwr i roi gwybod iddo/iddi fod Panel Asesu Risg yn cael ei gynnull a, lle y bo’n briodol, bydd yn gofyn i’r myfyriwr ddarparu unrhyw wybodaeth berthnasol arall.
4. Yn dilyn cyfarfod y Panel Asesu Risg, bydd Ysgrifennydd y Brifysgol yn ysgrifennu at y myfyriwr o fewn 2 ddiwrnod gwaith i roi gwybod am ganlyniad y cyfarfod.
5. Rhaid i gamau rhagofalus fod yn rhesymol a chymesur. Dyma restr anghyflawn o enghreifftiau o gamau rhagofalus posibl y gellir eu cymryd:

* Gwahardd y myfyriwr o’i astudiaethau dros dro; dehonglir hyn fel gwahardd y myfyriwr o holl gampysau a gwasanaethau’r Brifysgol, gan gynnwys llety preswyl, oni fydd y Panel yn gwneud eithriadau ac yn eu hegluro i’r myfyriwr mewn ysgrifen. Serch hynny, bydd y myfyriwr yn cael dod i’r campws i gyrchu unrhyw gymorth sydd ei angen wrth baratoi ei amddiffyniad, e.e. gan Undeb y Myfyrwyr neu’r Gwasanaethau Lles, ar yr amod y gwneir apwyntiadau ymlaen llaw drwy’r Uned Gwaith Achos Myfyrwyr.
* Atal y myfyriwr dros dro rhag mynd i’r campws, neu rai rhannau o’r campws (er enghraifft, Undeb y Myfyrwyr neu neuaddau preswyl).
* Gwahardd y myfyriwr rhag cyrchu cyfleusterau TG y Brifysgol.
* Gosod cyfyngiadau/amodau penodol ar y myfyriwr (er enghraifft, gofyn i’r myfyriwr symud llety a/neu ofyn i’r myfyriwr beidio â chysylltu ag unigolion penodol a/neu ofyn i’r myfyriwr fynychu cyfarfodydd rheolaidd gyda staff enwebedig neu asiantaethau allanol).
* Atal myfyriwr dros dro o leoliad gwaith.

1. Caiff myfyriwr ei wahardd rhag astudio am gyfnod penodol o amser ac yn amodol ar adolygiadau rheolaidd, fel y diffinnir gan y Panel Asesu Risg.
2. Bydd y Panel Asesu Risg yn ystyried effaith neu effaith bosibl unrhyw fesurau a gymerir ar y myfyriwr a’r trefniadau cymorth y bydd eu hangen ar gyfer y myfyriwr/myfyrwyr sy’n gysylltiedig â’r achos; er enghraifft, sesiynau cynghori ac addasiadau academaidd, ac unrhyw fesurau sy’n angenrheidiiol i warchod yr ymchwiliad a/neu’r unigolyn sy’n gwneud y gwyn.
3. Dylai myfyrwyr geisio cyngor ac arweiniad gan y Tîm Cyngor Arian Myfyrwyr ynghylch eu hamgylchiadau ariannol a goblygiadau unrhyw gamau rhagofalus a gymerir.
4. Bydd y cyfnod amser ar gyfer yr adolygiad yn cael ei osod gan y Panel Asesu Risg, a fydd yn cymryd amgylchiadau pob achos i ystyriaeth. Nodir dyddiad yr adolygiad ar y Ffurflen Asesu Risg.
5. Gall y myfyriwr ofyn am adolygiad o ganlyniad y Panel Asesu Risg. Rhaid gwneud hyn mewn ysgrifen gan ddefnyddio’r ffurflen safonol ‘Cais am Adolygiad o Ganlyniad y Panel Asesu Risg’ a rhaid cyflwyno’r ffurflen i’r Is-Ganghellor, neu ei enwebai, o fewn 5 diwrnod gwaith ar ôl cael gwybod am y gwaharddiad. Mae’n bosibl y bydd yr Is-Ganghellor, neu ei enwebai, yn gofyn am gyfarfod gyda’r myfyriwr os yw o’r farn bod hyn yn angenrheidiol.
6. Bydd y myfyriwr yn gallu gofyn am adolygiad o’r penderfyniad ar unrhyw adeg os bydd amgylchiadau’r achos yn newid yn sylweddol.
7. Os na chymerir unrhyw gamau disgyblu wedyn, bydd y Brifysgol yn sicrhau hyd y bo modd nad yw’r gwaharddiad wedi rhoi’r myfyriwr dan anfantais.
8. Bydd methiant ar ran y myfyriwr i gydymffurfio â phenderfyniad y Panel Asesu Risg yn peri adolygiad ar unwaith, a all arwain at weithredu mesurau mwy llym neu at gyfeirio’r myfyriwr yn syth at Reoliadau Ymddygiad Myfyrwyr y Brifysgol.
9. Os bydd y myfyriwr yn gwrthod bodloni amodau/gofynion y Panel Asesu Risg fe’i cyfeirir yn syth at Reoliadau Ymddygiad Myfyrwyr y Brifysgol.

**YMDDYGIAD MYFYRWYR: FFURFLEN ASESU RISG**

|  |  |
| --- | --- |
| Enw’r Myfyriwr |  |
| Rhif Ymrestru |  |
| Cwrs a Blwyddyn Astudio |  |
| Cyfadran |  |
| Rhif y Fersiwn |  |

|  |  |  |  |  |  |  |
| --- | --- | --- | --- | --- | --- | --- |
| **Risgiau i les a diogelwch y myfyriwr a phobl eraill** | Bron yn Sicr  12 | Canolig  12 | Canolig  24 | Uchel  60 | Uchel Iawn  120 | Uchel Iawn  240 |
| Tebygol  9 | Canolig  9 | Canolig  18 | Uchel  45 | Uchel  90 | Uchel Iawn  180 |
| Bach  5 | Isel  5 | Canolig  10 | Canolig  25 | Uchel  50 | Uchel Iawn  100 |
| Annhebygol  2 | Isel  2 | Isel  4 | Canolig  10 | Canolig  20 | Uchel  40 |
| Anghyffredin  1 | Isel  1 | Isel  2 | Canolig  5 | Canolig  10 | Canolig  20 |
|  | Dibwys  1 | Bach  2 | Cymedrol  5 | Mawr  10 | Difrifol  20 |
|  | **Risg i’r teimladau o fregusrwydd o fewn cymuned y Brifysgol a’r niwed posibl i enw da’r Brifysgol** | | | | | |

|  |  |  |  |
| --- | --- | --- | --- |
| Mesurau y mae angen eu cymryd i  reoli’r risgiau | Risg gweddillol | Cyfrifoldeb dros weithredu | Amserlen ar gyfer cwblhau |
|
|  |  |  |  |
|  |  |  |  |
|  |  |  |  |

|  |  |
| --- | --- |
| Llofnod y Cadeirydd |  |
| Dyddiad |  |
| Dyddiad Adolygu |  |

1. Dim ond os yw’r myfyriwr dan sylw yn astudio ar Gampws Dubai y bydd Cyfarwyddwr yr Academi yn ffurfio rhan o’r Panel Asesu Risg. [↑](#footnote-ref-1)